சங்கீதம் 130
சீயோன் மலை ஏறும்போது பாடும் பாடல்.
1 யெகோவாவே, துயரத்தின் ஆழங்களிலிருந்து உம்மை நோக்கிக் கூப்பிடுகிறேன்.
2 யெகோவாவே, என் குரலைக் கேளும்;
இரக்கத்திற்காக கூப்பிடும் எனது குரலை
உமது காதுகள் கவனமாய்க் கேட்கட்டும்.
3 யெகோவாவே, நீர் பாவங்களைப் பதிவுசெய்து வைத்திருப்பீரானால்,
யெகோவாவே, யார் உம்முன் நிற்கமுடியும்?
4 ஆனால், நாங்கள் பயபக்தியுடன் உங்களுக்கு சேவைசெய்ய
உம்மிடத்தில் மன்னிப்பு உண்டு.
5 நான் யெகோவாவுக்காகக் காத்திருக்கிறேன், என் ஆத்துமா காத்திருக்கிறது;
அவருடைய வார்த்தையிலேயே என் எதிர்பார்ப்பை வைத்திருக்கிறேன்.
6 விடியற்காலைக்காகக் காத்திருக்கும் காவற்காரரைப் பார்க்கிலும்,
ஆம், விடியற்காலைக்காகக் காத்திருக்கும் காவற்காரரைப் பார்க்கிலும்,
என் ஆத்துமா யெகோவாவுக்குக் காத்திருக்கிறது.
7 இஸ்ரயேலே, உன் நம்பிக்கையை யெகோவாவிலேயே இருப்பதாக;
ஏனெனில் யெகோவாவிடத்தில் உடன்படிக்கையின் அன்பும்,
அவரிடத்தில் முழுமையான மீட்பும் உண்டு.
8 அவர்தாமே இஸ்ரயேலரை
அவர்களின் எல்லாப் பாவங்களிலிருந்தும் மீட்பார்.